CELEX: 32018D1135
Language: et
Date: 2018-08-10 00:00:00
Title: Komisjoni rakendusotsus (EL) 2018/1135, 10. august 2018, millega kehtestatakse sellise teabe tüüp, vorm ja esitamise sagedus, mille liikmesriigid teevad kättesaadavaks Euroopa Parlamendi ja nõukogu direktiivi 2010/75/EL (tööstusheidete kohta) rakendamist käsitleva aruandluse jaoks (teatavaks tehtud numbri C(2018) 5009 all) (EMPs kohaldatav tekst)

14.8.2018   
               
               
                  ET
               
               
                  Euroopa Liidu Teataja
               
               
                  L 205/40
               
            
         KOMISJONI RAKENDUSOTSUS (EL) 2018/1135,
         10. august 2018,
         millega kehtestatakse sellise teabe tüüp, vorm ja esitamise sagedus, mille liikmesriigid teevad kättesaadavaks Euroopa Parlamendi ja nõukogu direktiivi 2010/75/EL (tööstusheidete kohta) rakendamist käsitleva aruandluse jaoks
         
            
               (teatavaks tehtud numbri C(2018) 5009 all)
            
         
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 24. novembri 2010. aasta direktiivi 2010/75/EL tööstusheidete kohta (saastuse kompleksne vältimine ja kontroll), (1) eriti selle artikli 72 lõiget 2,
         ning arvestades järgmist:
         
                     (1)
                  
                  
                     Komisjoni rakendusotsuses 2012/795/EL (2) on määratud kindlaks liikmesriikide kohustused direktiivi 2010/75/EL rakendamist käsitleva aruandluse kohta ajavahemikuks 2013–2016. Kuna selle otsuse ajaline mõju on lõppenud, tuleks see kehtetuks tunnistada.
                  
               
                     (2)
                  
                  
                     Tuleks kehtestada sellise 2017. aastat ja sellele järgnevaid aastaid käsitleva teabe tüüp, vorm ja esitamise sagedus, mille liikmesriigid peavad kättesaadavaks tegema.
                  
               
                     (3)
                  
                  
                     Kooskõlas direktiivi 2010/75/EL artikli 72 lõikega 1 peavad liikmesriigid esitama teabe, milles käsitletakse kõnealuse direktiivi rakendamist, heite ja muude saastevormide representatiivseid andmeid, heite piirväärtusi ning parima võimaliku tehnika rakendamist vastavalt kõnealuse direktiivi artiklitele 14 ja 15, eelkõige artikli 15 lõike 4 kohaselt tehtud erandeid.
                  
               
                     (4)
                  
                  
                     Peale selle peavad liikmesriigid lisama direktiivi 2010/75/EL artikli 72 alusel esitatavatesse aruannetesse kõnealuse direktiivi artikli 51 lõike 4, artikli 55 lõike 2 ning artikli 59 lõigete 1, 2 ja 3 kohase teabe.
                  
               
                     (5)
                  
                  
                     Kooskõlas direktiivi 2010/75/EL artikli 72 lõikega 1 peavad liikmesriigid tegema teabe kättesaadavaks elektroonilises vormis, kasutades aruandlusvahendit, mille komisjon on selleks otstarbeks ette näinud.
                  
               
                     (6)
                  
                  
                     Direktiivi 2010/75/EL kohaselt tohib iga selle II peatüki kohaldamisalasse kuuluvat käitist käitada üksnes eraldi loa alusel. Loatingimused peavad põhinema keskkonnatoimel, mille asjaomane käitis võib saavutada, võttes arvesse selle tehnilisi näitajaid, väliseid tegureid, sh kohalikud olud, ja parima võimaliku tehnika kasutamist selles käitises. Luba sisaldab iga konkreetse käitise jaoks tingimusi eelkõige heite piirväärtuste, heite seire ning nõuetele vastavuse hindamise kohta. Kooskõlas direktiivi 2010/75/EL artikli 21 lõikega 3 tuleb loatingimused korrapäraselt läbi vaadata ja neid vajaduse korral ajakohastada, eriti kui käitise peamise tegevusvaldkonna kohta on avaldatud uued parimat võimalikku tehnikat käsitlevad järeldused (nn PVT-järeldused). Kõige tõhusam viis direktiivi 2010/75/EL rakendamise kohta aru anda on esitada asjakohane teave iga üksiku käitise kohta ning seega laiendada rakendusotsuse 2012/795/EL moodulites 2 ja 3 kasutatud lähenemisviisi kõigile sektoritele.
                  
               
                     (7)
                  
                  
                     Suurte põletusseadmete ning jäätme(koos)põletustehaste suhtes kehtivad direktiivi 2010/75/EL III ja IV peatüki erisätted. Nende seadmete ja tehaste kohta peaksid liikmesriigid esitama lisaks ka teabe, milles käsitletakse direktiivi 2010/75/EL artiklites 32–35 ning artikli 46 lõikes 2 sätestatud ajutiste erandite ja heitekontrollimeetmete rakendamist. Kõnealuse direktiivi artikli 55 lõike 3 kohaselt peavad liikmesriigid tegema üldsusele kättesaadavaks loendi jäätmepõletus- ja -koospõletustehastest, mille võimsus on väiksem kui kaks tonni tunnis. Komisjoni tuleks selle loendi avaldamisest teavitada, et ta saaks jälgida direktiivi rakendamist kõnealuste väiksemate tehaste suhtes.
                  
               
                     (8)
                  
                  
                     Kooskõlas direktiivi 2010/75/EL artikli 72 lõikega 1 peavad liikmesriigid esitama heite ja muude saastevormide representatiivsed andmed. Tarbetu halduskoormuse vähendamiseks peaksid liikmesriigid teatama, kus on tehtud heiteseireandmed kättesaadavaks vastavalt direktiivi 2010/75/EL artikli 24 lõike 3 punktile b, ning samuti teatama seose Euroopa Parlamendi ja nõukogu määruse (EÜ) nr 166/2006 (3) alusel teatatud heiteandmetega. Kõnealuse määruse kohaselt peavad liikmesriigid esitama iga-aastased andmed, milles käsitletakse muu hulgas jäätmete ülekannet väljapoole tegevuskohta ning selliste saasteainete heidet õhku, vette ja pinnasesse, mis on kantud kõnealuse määruse II lisasse, mis hõlmab kõiki direktiivi 2010/75/EL II lisas loetletud saasteaineid. Samal ajal on kõik direktiivi 2010/75/EL kohaldamisalasse kuuluvad „käitised“ seotud kõnealuse määruse kohaldamisalasse kuuluvate „objektidega“ või on nendega samad. Seepärast on määruse (EÜ) nr 166/2006 alusel esitatud andmed „heidete ja muude saastevormide representatiivsed andmed“ direktiivi 2010/75/EL artikli 72 lõike 1 tähenduses.
                  
               
                     (9)
                  
                  
                     Et luua seos määruse (EÜ) nr 166/2006 kohase heidet käsitleva aruandlusega, tuleks kasutada olemasolevaid ruumiandmeid, mida liikmesriigid haldavad kooskõlas Euroopa Parlamendi ja nõukogu direktiivi 2007/2/EÜ (4) artikli 4 lõikega 1 ja sama direktiivi III lisa punktiga 8. Komisjoni määrusega (EL) nr 1089/2010 (5) kehtestatud andmemudel võimaldab liikmesriikidel ja komisjonil seostada „käitised“, suured põletusseadmed ja jäätme(koos)põletustehased „objektidega“ määruse (EÜ) nr 166/2006 artikli 2 punkti 4 tähenduses. Suurte põletusseadmete ja jäätme(koos)põletustehaste kohta ruumiandmete esitamine selle asemel, et esitada üksikasjalikke aruandeid käitiste heite kohta, on selles kontekstis lihtsalt veel üks aruandluse „tüüp“ direktiivi 2010/75/EL artikli 72 punkti 2 tähenduses. See hõlmab INSPIRE mudeli kohandamist direktiivi 2010/75/EL artikli 72 lõike 1 kohaste aruandluse erinõuetega, muutes kohustuslikuks ruumiandmete teatavad elemendid, mille võib määruse (EL) nr 1089/2010 alusel esitamata jätta.
                  
               
                     (10)
                  
                  
                     Selliste käitiste ja tegevusvaldkondade kohta, mille puhul kasutatakse direktiivi 2010/75/EL II peatüki kohaldamisalasse mitte kuuluvaid orgaanilisi lahusteid ja mille jaoks ei ole seepärast tingimata vaja käitisepõhist luba, peaksid liikmesriigid esitama teabe käitiste koguarvu kohta ja selliste käitiste arvu kohta, milles kasutatakse vähendamiskava vastavalt kõnealuse direktiivi artikli 59 lõike 1 punktile b või erandit vastavalt sama direktiivi artikli 59 lõikele 2 või 3. Nii saab komisjon teada, kas ja mil määral võib direktiivi 2010/75/EL rakendamine olla mõjutatud.
                  
               
                     (11)
                  
                  
                     Käesoleva otsusega ettenähtud meetmed on kooskõlas direktiivi 2010/75/EL artikli 75 lõike 1 alusel loodud komitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Liikmesriigid teevad direktiivi 2010/75/EL II, III ja IV peatüki kohaldamisalasse kuuluvate käitiste kohta (iga käitise kohta eraldi), v.a jäätmepõletus- ja -koospõletustehased, mille nimivõimsus on väiksem kui kaks tonni tunnis, komisjonile kättesaadavaks I lisa kohase teabe samas lisas esitatud vormis.
            Jäätmepõletus- ja -koospõletustehaste kohta, mille nimivõimsus on väiksem kui kaks tonni tunnis, ja direktiivi 2010/75/EL V peatüki kohaldamisalasse kuuluvate käitiste kohta teevad liikmesriigid komisjonile kättesaadavaks II lisa kohase teabe samas lisas esitatud vormis.
            Liikmesriigid teatavad komisjonile I ja II lisa kohase teabe, kasutades ühtlustatud elektroonilist aruandlusvahendit, mille komisjon on kättesaadavaks teinud.
         
         
            Artikkel 2
            I lisa kohane teave esitatakse esimest korda aruandeaasta 2017 kohta, kui kõnealuses lisas ei ole ette nähtud teisiti. Nimetatud aruandeaasta kohta esitatakse teave hiljemalt 30. juuniks 2019. Järgmiste aruandeaastate kohta esitatakse I lisa kohane teave igal aastal üheksa kuu jooksul pärast aruandeaasta lõppu.
            II lisa kohane teave esitatakse esimest korda aruandeaastate 2017 ja 2018 kohta. Nimetatud aruandeaastate kohta esitatakse teave hiljemalt 30. septembriks 2019. Järgmiste aruandeaastate kohta esitatakse II lisa kohane teave iga kolme aasta tagant üheksa kuu jooksul pärast viimase sellesse perioodi jääva aruandeaasta lõppu.
            Käesolev otsus on adresseeritud liikmesriikidele.
         
         
            Brüssel, 10. august 2018
            
               
                  Komisjoni nimel
               
               
                  komisjoni liige
               
               Karmenu VELLA
            
         
         
            (1)  ELT L 334, 17.12.2010, lk 17.
         
            (2)  Komisjoni 12. detsembri 2012. aasta rakendusotsus 2012/795/EL, millega kehtestatakse sellise teabe tüüp, vorm ja esitamise sagedus, mille liikmesriigid teevad kättesaadavaks Euroopa Parlamendi ja nõukogu direktiivi 2010/75/EL (tööstusheidete kohta) rakendamist käsitleva aruandluse jaoks (ELT L 349, 19.12.2012, lk 57).
         
            (3)  Euroopa Parlamendi ja nõukogu 18. jaanuari 2006. aasta määrus (EÜ) nr 166/2006, mis käsitleb Euroopa saasteainete heite- ja ülekanderegistri loomist ning millega muudetakse nõukogu direktiive 91/689/EMÜ ja 96/61/EÜ (ELT L 33, 4.2.2006, lk 1).
         
            (4)  Euroopa Parlamendi ja nõukogu 14. märtsi 2007. aasta direktiiv 2007/2/EÜ, millega rajatakse Euroopa Ühenduse ruumiandmete infrastruktuur (INSPIRE) (ELT L 108, 25.4.2007, lk 1).
         
            (5)  Komisjoni 23. novembri 2010. aasta määrus (EL) nr 1089/2010, millega rakendatakse Euroopa Parlamendi ja nõukogu direktiivi 2007/2/EÜ seoses ruumiandmekogumite ja -teenuste ristkasutatavusega (ELT L 323, 8.12.2010, lk 11).
      
      
         
            I LISA
            
               Teave direktiivi 2010/75/EL II, III ja IV peatüki kohaldamisalasse kuuluvate käitiste kohta [v.a jäätmepõletus- ja -koospõletustehased, mille nimivõimsus on väiksem kui kaks tonni tunnis]
            
            Märkus. Liikmesriigid võivad märkida, millist teavet nad peavad konfidentsiaalseks, lisades põhjused, mille tõttu ei peaks komisjon seda teavet üldsusele kättesaadavaks tegema.
            
                        
                                    1.1.
                                 
                                 
                                    Taustteave
                                 
                              
                  
                        Tüüp
                     
                     
                        Vorm
                     
                  
                        
                                    1.1.1.
                                 
                                 
                                    Riigikood
                                 
                              
                     
                        Selle riigi kood, kus asuvad käitised või käitiste osad, mille kohta teave on esitatud.
                     
                  
                        
                                    1.1.2.
                                 
                                 
                                    Aruandeaasta
                                 
                              
                     
                        Kalendriaasta, mille kohta aruanne on koostatud.
                     
                  
               
            
                        
                                    1.2.
                                 
                                 
                                    Teave kõigi direktiivi 2010/75/EL II peatüki kohaldamisalasse kuuluvate käitiste kohta
                                 
                              
                  
                        Tüüp
                     
                     
                        Vorm
                     
                  
                        
                                    1.2.1.
                                 
                                 
                                    inspireId
                                 
                              
                     
                        Käitise kordumatu tunnus, mis vastab direktiivi 2007/2/EÜ nõuetele.
                     
                  
                        
                                    1.2.2.
                                 
                                 
                                    thematicId (1)
                                    
                                 
                              
                     
                        Temaatiline objektitunnus.
                     
                  
                        
                                    1.2.3.
                                 
                                 
                                    pointGeometry
                                 
                              
                     
                        Laius- ja pikkuskraad (käitise ligikaudse keskme koordinaadid) riikliku koordinaatide referentssüsteemi ETRS89 (2D)-EPSG:4258 alusel ja viie kümnendkoha täpsusega.
                     
                  
                        
                                    1.2.4.
                                 
                                 
                                    Käitise nimi
                                 
                              
                     
                        Käitise ametlik nimetus, pärisnimi või üldkasutatav nimi.
                     
                  
                        
                                    1.2.5.
                                 
                                 
                                    Seisund
                                 
                              
                     
                        Käitise tegevusseisund.
                     
                  
                        
                                    1.2.6.
                                 
                                 
                                    Pädev asutus
                                 
                              
                     
                        Direktiivi 2010/75/EL I lisa kohaldamisalasse kuuluvate tegevusvaldkondade puhul järgmis(t)e asutus(t)e nimi ja kontaktandmed:
                        
                                    a)
                                 
                                 
                                    pädev(ad) asutus(ed), kes vastutab/vastutavad kõnealuse direktiivi II peatüki raames lubade andmise eest;
                                 
                              
                                    b)
                                 
                                 
                                    pädev(ad) asutus(ed), kes vastutavad kõnealuse direktiivi II peatüki raames järelevalve eest.
                                 
                              
                  
                        
                                    1.2.7.
                                 
                                 
                                    Läbiviidud tegevused
                                 
                              
                     
                        Märgitakse kõik direktiivi 2010/75/EL I lisa kohaldamisalasse kuuluvad tegevusvaldkonnad, millega on käitises tegeletud.
                     
                  
                        
                                    1.2.8.
                                 
                                 
                                    PVT-järeldused
                                 
                              
                     
                        Alates aruandeaastast 2018 märgitakse komisjoni rakendusotsused PVT-järelduste kohta, mida kohaldatakse käitise mis tahes tegevusvaldkondade suhtes.
                     
                  
                        
                                    1.2.9.
                                 
                                 
                                    Direktiivi 2010/75/EL muud asjakohased peatükid
                                 
                              
                     
                        Märgitakse direktiivi 2010/75/EL peatükid, mida kohaldatakse käitise (või selle osa) suhtes.
                     
                  
                        
                                    1.2.10.
                                 
                                 
                                    Lähteolukorra aruanne esitatud
                                 
                              
                     
                        Märge selle kohta, kas direktiivi 2010/75/EL artikli 22 lõike 2 kohane lähteolukorra aruanne on pädevale asutusele esitatud.
                     
                  
                        
                                    1.2.11.
                                 
                                 
                                    Luba antud
                                 
                              
                     
                        
                                    a)
                                 
                                 
                                    Märge selle kohta, kas direktiivi 2010/75/EL artikli 5 alusel on antud käitise käitamise luba.
                                 
                              
                                    b)
                                 
                                 
                                    Internetiaadress(id), kus on luba/load üldsusele kättesaadavaks tehtud.
                                 
                              
                                    c)
                                 
                                 
                                    Alates aruandeaastast 2018 juhul, kui direktiivi 2010/75/EL artikli 5 alusel ei ole luba antud, lisatakse võetud täitemeetmete kirjeldus.
                                 
                              
                  
                        
                                    1.2.12.
                                 
                                 
                                    Loatingimuste läbivaatamine
                                 
                              
                     
                        
                                    a)
                                 
                                 
                                    Märge selle kohta, kas loatingimused on läbi vaadatud kooskõlas kõnealuse direktiivi artikli 21 lõikega 3.
                                 
                              
                                    b)
                                 
                                 
                                    Vajaduse korral kuupäev, mil loatingimusi ajakohastati kooskõlas direktiivi 2010/75/EL artikli 21 lõikega 3.
                                 
                              
                  
                        
                                    1.2.13.
                                 
                                 
                                    Direktiivi 2010/75/EL artikli 15 lõike 4 kohane PVT-erand
                                 
                              
                     
                        Käitiste puhul, mille loa tingimused on kooskõlas kõnealuse direktiivi artikli 21 lõikega 3 läbi vaadatud, märge selle kohta, kas on tehtud erand nimetatud direktiivi artikli 15 lõike 4 alusel.
                        Alates aruandeaastast 2018 juhul, kui erand on tehtud, järgmine teave:
                        
                                    a)
                                 
                                 
                                    internetiaadress, kus on üldsusele kättesaadavaks tehtud erandi konkreetsed põhjused kooskõlas direktiivi 2010/75/EL artikli 24 lõike 2 punktiga f;
                                 
                              
                                    b)
                                 
                                 
                                    komisjoni rakendusotsus PVT-järelduste kohta, millest erand on tehtud;
                                 
                              
                                    c)
                                 
                                 
                                    PVTga saavutatav heitetase (PVT-HT), millest erand on tehtud;
                                 
                              
                                    d)
                                 
                                 
                                    vajaduse korral erandi kestus.
                                 
                              
                  
                        
                                    1.2.14.
                                 
                                 
                                    Rangemad loatingimused
                                 
                              
                     
                        Alates aruandeaastast 2018 käitiste puhul, mille loa tingimused on kooskõlas kõnealuse direktiivi artikli 21 lõikega 3 läbi vaadatud, märge selle kohta, kas loaga on kehtestatud rangemad heite piirväärtused kui PVT-HT vahemiku alampiir, lisades järgmise teabe:
                        
                                    a)
                                 
                                 
                                    kohaldatavad komisjoni rakendusotsused PVT-järelduste kohta;
                                 
                              
                                    b)
                                 
                                 
                                    kohaldatav PVT-HT;
                                 
                              
                                    c)
                                 
                                 
                                    kas rangemad heite piirväärtused kehtestati direktiivi 2010/75/EL artikli 14 lõike 4 või artikli 18 või mõlema sätte alusel.
                                 
                              
                  
                        
                                    1.2.15.
                                 
                                 
                                    Tegevuskoha külastused (järelevalve)
                                 
                              
                     
                        
                                    a)
                                 
                                 
                                    Pädeva asutuse poolt aruandeaastal tootmiskäitises tehtud tegevuskoha külastuste arv.
                                 
                              
                                    b)
                                 
                                 
                                    Alates aruandeaastast 2018 eriotstarbeline internetiaadress, kus on tegevuskoha viimase külastuse aruanne, või üldine internetiaadress, kus on selgitatud, kuidas pääseb üldsus üksikutele tegevuskoha külastuste aruannetele ligi kooskõlas artikli 23 lõike 6 teise lõiguga.
                                 
                              
                  
                        
                                    1.2.16.
                                 
                                 
                                    Heiteseireandmed
                                 
                              
                     
                        Alates aruandeaastast 2018 märge selle kohta, kuidas on heiteseire tulemused tehtud üldsusele kättesaadavaks vastavalt artikli 24 lõike 3 punktile b, sh internetiaadress, kui selleks on loodud veebisaidid.
                     
                  
                        
                                    1.2.17.
                                 
                                 
                                    eSPIRSi kohane tunnus
                                 
                              
                     
                        Alates aruandeaastast 2018 juhul, kui käitis kuulub direktiivi 2012/18/EL kohaldamisalasse, käitise asukohaks oleva üksuse tunnus (eSPIRSi kohane tunnus) Seveso käitiste kohta teabe saamise süsteemis (Seveso Plants Information Retrieval System). Valikuline.
                     
                  
                        
                                    1.2.18.
                                 
                                 
                                    Heitkogustega kauplemise süsteemi kohane tunnus
                                 
                              
                     
                        Alates aruandeaastast 2018 juhul, kui käitis kuulub täielikult või osaliselt direktiivi 2003/87/EÜ kohaldamisalasse, kõnealuse direktiivi kohases aruandluses kasutatav tunnus. Valikuline.
                     
                  
                        
                                    1.2.19.
                                 
                                 
                                    Märkused
                                 
                              
                     
                        Muu asjakohane teave. Valikuline.
                     
                  
               
            
                        
                                    1.3.
                                 
                                 
                                    Lisateave suurte põletusseadmete kohta, mis kuuluvad direktiivi 2010/75/EL III peatüki kohaldamisalasse, ning jäätmepõletus- ja -koospõletustehaste kohta, mille võimsus on vähemalt kaks tonni tunnis ja mis kuuluvad nimetatud direktiivi IV peatüki kohaldamisalasse (2)
                                    
                                 
                              
                  
                        Tüüp
                     
                     
                        Vorm
                     
                  1.3.1   Üldandmed
                     
                  
                        
                                    1.3.1.a.
                                 
                                 
                                    inspireId
                                 
                              
                     
                        Kordumatu tunnus, mis vastab direktiivi 2007/2/EÜ nõuetele, mida on täpsustatud määruses (EL) nr 1089/2010, eriti selle muudetud versiooni IV lisa punktis 8.
                     
                  
                        
                                    1.3.1 b.
                                 
                                 
                                    thematicId (3)
                                    
                                 
                              
                     
                        Temaatiline objektitunnus.
                     
                  
                        
                                    1.3.1.c.
                                 
                                 
                                    pointGeometry
                                 
                              
                     
                        Laius- ja pikkuskraad (seadme või tehase ligikaudse keskme koordinaadid) riikliku koordinaatide referentssüsteemi ETRS89 (2D)-EPSG:4258 alusel ja viie kümnendkoha täpsusega.
                     
                  
                        
                                    1.3.1.d.
                                 
                                 
                                    Seadme või tehase nimi
                                 
                              
                     
                        Seadme või tehase ametlik nimetus või päris- või üldkasutatav nimi.
                     
                  
                        
                                    1.3.1.e.
                                 
                                 
                                    Seisund
                                 
                              
                     
                        Seadme või tehase tegevusseisund.
                     
                  1.3.2.   Teave suurte põletusseadmete kohta
                     
                  
                        
                                    1.3.2.a.
                                 
                                 
                                    Summaarne nimisoojusvõimsus
                                 
                              
                     
                        Suure põletusseadme summaarne nimisoojusvõimsus.
                     
                  
                        
                                    1.3.2.b.
                                 
                                 
                                    Direktiivi 2010/75/EL kohased erandid
                                 
                              
                     
                        Üksikasjad direktiivi 2010/75/EL artiklites 31–35 sätestatud erandite kohta, mis on suure põletusseadme suhtes tehtud.
                     
                  
                        
                                    1.3.2.c.
                                 
                                 
                                    Märkused
                                 
                              
                     
                        Muu asjakohane teave. Valikuline.
                     
                  1.3.3.   Teave jäätmepõletus- ja -koospõletustehaste kohta, mille nimivõimsus on vähemalt kaks tonni tunnis
                     
                  
                        
                                    1.3.3.a.
                                 
                                 
                                    Kogunimivõimsus
                                 
                              
                     
                        Jäätmepõletus- või -koospõletustehase kogunimivõimsus.
                     
                  
                        
                                    1.3.3.b.
                                 
                                 
                                    Ohtlike jäätmete põletamiseks lubatud võimsus
                                 
                              
                     
                        Ohtlike jäätmete põletamiseks ja koospõletamiseks lubatud koguvõimsus.
                     
                  
                        
                                    1.3.3.c.
                                 
                                 
                                    Tavajäätmete põletamiseks lubatud võimsus
                                 
                              
                     
                        Tavajäätmete põletamiseks ja koospõletamiseks lubatud koguvõimsus.
                     
                  
                        
                                    1.3.3.d.
                                 
                                 
                                    Direktiivi 2010/75/EL artikli 46 lõige 2 heitekontrollimeetmete kohta
                                 
                              
                     
                        Alates aruandeaastast 2018 märge selle kohta, kas:
                        
                                    a)
                                 
                                 
                                    tehases eralduvast soojusest üle 40 % tekib ohtlike jäätmete põletamisel;
                                 
                              
                                    b)
                                 
                                 
                                    tehas põletab koos töötlemata segaolmejäätmeid.
                                 
                              
                  
                        
                                    1.3.3.e.
                                 
                                 
                                    Eritingimused
                                 
                              
                     
                        
                                    a)
                                 
                                 
                                    Märge selle kohta, kas direktiivi 2010/75/EL artikli 51 alusel on lubatud muuta käitamistingimusi.
                                 
                              
                                    b)
                                 
                                 
                                    Vajaduse korral täpsem teave selle kohta, millist laadi muudatus on käitamistingimustes lubatud teha.
                                 
                              
                                    c)
                                 
                                 
                                    Alates aruandeaastast 2018 vajaduse korral:
                                    
                                                i)
                                             
                                             
                                                internetiaadress, kus on käitamistingimusi sisaldav luba;
                                             
                                          
                                                ii)
                                             
                                             
                                                internetiaadress, kus on tehtud üldsusele kättesaadavaks tegevuskoha viimase külastuse aruanne vastavalt direktiivi 2010/75/EL artikli 23 lõikele 6, või internetiaadress, millel on selgitatud, kuidas pääseb üldsus sellele aruandele ligi.
                                             
                                          
                              
                  
                        
                                    1.3.3.f.
                                 
                                 
                                    Avalikustamine
                                 
                              
                     
                        Alates aruandeaastast 2018 märge selle kohta, kuidas on direktiivi 2010/75/EL artikli 55 lõikes 2 osutatud teave tehtud üldsusele kättesaadavaks, sh internetiaadress, kui selleks on loodud veebisaidid.
                     
                  
                        
                                    1.3.3.g.
                                 
                                 
                                    Märkused
                                 
                              
                     
                        Muu asjakohane teave. Valikuline.
                     
                  
               
            
                        
                                    1.4.
                                 
                                 
                                    Teave olukorras, kus tööstusheidete direktiivi kohaldamisalasse kuuluv käitis on seotud objektiga (4) või on sellega sama
                                 
                              
                  
                        Tüüp
                     
                     
                        Vorm
                     
                  
                        
                                    1.4.1.
                                 
                                 
                                    inspireId
                                 
                              
                     
                        Objekti kordumatu tunnus, mis vastab direktiivi 2007/2/EÜ nõuetele.
                     
                  
                        
                                    1.4.2.
                                 
                                 
                                    thematicId (5)
                                    
                                 
                              
                     
                        Temaatiline objektitunnus.
                     
                  
                        
                                    1.4.3.
                                 
                                 
                                    riverBasinDistrict
                                 
                              
                     
                        Vooluveekogu valglapiirkonnale antud koodidentifikaator ja/või nimi.
                     
                  
                        
                                    1.4.4.
                                 
                                 
                                    Geomeetria
                                 
                              
                     
                        Laius- ja pikkuskraad (objekti ligikaudse keskme koordinaadid) riikliku koordinaatide referentssüsteemi ETRS89 (2D)-EPSG:4258 alusel ja viie kümnendkoha täpsusega.
                     
                  
                        
                                    1.4.5.
                                 
                                 
                                    Funktsioon
                                 
                              
                     
                        Tegevusvaldkonnad, millega objektis tegeletakse. Funktsiooni kirjeldab objekti tegevus, mida väljendatakse NACE-koodiga.
                     
                  
                        
                                    1.4.6.
                                 
                                 
                                    Objekti nimi
                                 
                              
                     
                        Objekti ametlik nimetus või päris- või üldkasutatav nimi.
                     
                  
                        
                                    1.4.7.
                                 
                                 
                                    Seisund
                                 
                              
                     
                        Objekti tegevusseisund.
                     
                  
                        
                                    1.4.8.
                                 
                                 
                                    Märkused
                                 
                              
                     
                        Muu asjakohane teave. Valikuline.
                     
                  
               (1)  Sellel väljal on INSPIRE raames vastenduskordaja 0–1
            
               (2)  Jäätmepõletus- ja -koospõletustehaste kohta, mille võimsus on kaks kuni kolm tonni tunnis, tuleb andmed esitada alates aruandeaastast 2018.
            
               (3)  Sellel väljal on INSPIRE raames vastenduskordaja 0–1.
            
               (4)  Määruse (EÜ) nr 166/2006 kohaldamisalasse kuuluv objekt, mis on määruse (EL) nr 1089/2010 IV lisa punktis 8.2.1 määratletud kui tootmisrajatis järgmiselt: „üks (või enam) samas kohas asuv käitis, mida käitab sama füüsiline või juriidiline isik, mis on projekteeritud, ehitatud või paigaldatud konkreetsete tootmis- või tööstuseesmärkide täitmiseks ning mis on varustatud tervikliku taristu, kõigi seadmete ja materjalidega.
            
               (5)  Sellel väljal on INSPIRE raames vastenduskordaja 0–1.
         
      
      
         
            II LISA
            
               Teave jäätmepõletus- ja -koospõletustehaste kohta, mille nimivõimsus on väiksem kui kaks tonni tunnis, ning direktiivi 2010/75/EL V peatüki kohaldamisalasse kuuluvate käitiste kohta
            
            
                        
                                    2.1.
                                 
                                 
                                    Jäätmepõletus- või -koospõletustehased, mille nimivõimsus on väiksem kui kaks tonni tunnis
                                 
                              
                     
                        Viide kõnealuste käitiste loendile, mis on tehtud üldsusele kättesaadavaks kooskõlas direktiivi 2010/75/EL artikli 55 lõikega 3.
                     
                  
                        
                                    2.2.
                                 
                                 
                                    Direktiivi 2010/75/EL V peatüki kohaldamisalasse kuuluvad käitised (orgaanilisi lahusteid kasutavad käitised)
                                 
                              
                     
                        
                                    a)
                                 
                                 
                                    Direktiivi 2010/75/EL V peatüki kohaldamisalasse kuuluvate käitiste koguarv.
                                 
                              
                                    b)
                                 
                                 
                                    Direktiivi 2010/75/EL artikli 59 lõike 1 punktile b vastavate käitiste koguarv.
                                 
                              
                                    c)
                                 
                                 
                                    Selliste käitiste arv, mille suhtes on tehtud erand vastavalt direktiivi 2010/75/EL artikli 59 lõikele 2.
                                 
                              
                                    d)
                                 
                                 
                                    Selliste käitiste arv, mille suhtes on tehtud erand vastavalt direktiivi 2010/75/EL artikli 59 lõikele 3.